TFG แรลลี่ยาว 9 วัน! บวกต่อ 4% ลุ้นทดสอบแนวต้าน 4.1 บ. หลังฮุบ “เอฟบีซี” หนุนลูกค้าเพิ่ม
TFG แรลลี่ยาว 9 วัน! บวกต่อ 4% ลุ้นทดสอบแนวต้าน 4.1 บ. หลังฮุบ "เอฟบีซี" หนุนลูกค้าเพิ่ม ล่าสุดอยู่ที่ 4.04 บาท บวก 0.14 บาท หรือ 3.59% มูลค่าซื้อขาย 55.38 ล้านบาท
TFG แรลลี่ยาว 9 วัน! บวกต่อ 4% หลังฮุบ "เอฟบีซี" หนุนลูกค้าเพิ่ม ล่าสุดอยู่ที่ 4.04 บาท บวก 0.14 บาท หรือ 3.59% มูลค่าซื้อขาย 55.38 ล้านบาท
18 มิ.ย. 2562

ผู้สื่อข่าวรายงานว่า ราคาหุ้น บริษัท ไทยฟู้ดส์ กรุ๊ป จำกัด (มหาชน) หรือ TFG ล่าสุด ณ เวลา 14.47 น. อยู่ที่ 4.04 บาท บวก 0.14 บาท หรือ 3.59% สูงสุดที่ 4.08 บาท ต่ำสุดที่ 3.88 บาท ด้วยมูลค่าซื้อขาย 55.38 ล้านบาท ทั้งนี้ ราคาหุ้น TFG ปรับตัวขึ้นต่อเนื่อง 9 วันติด นับตั้งแต่ราคาหุ้นอยู่ที่ระดับ 3.20 บาท เมื่อวันที่ 5 มิ.ย.2562 คิดเป็นการปรับตัวขึ้น 26.25%

ทั้งนี้ TFG ระบุว่า บริษัทฯ ใช้เงินลงทุน 280.56 ล้านบาท เข้าซื้อกิจการบริษัท ฟูด เบลสซิ่ง (1988) จำกัด (เอฟบีซี) ซึ่งประกอบธุรกิจผลิตและจำหน่ายผลิตภัณฑ์ซอสและเครื่องปรุงรส ทั้งในประเทศ และต่างประเทศ ซึ่งจะช่วยขยายฐานลูกค้ากลุ่มใหม่ และมีรายได้จากการขายผลิตภัณฑ์ซอสและเครื่องปรุงรส ทั้งในและต่างประเทศ เพื่อให้บริษัทมีผลิตภัณฑ์ที่ครบวงจร ตลอดจนเพิ่มศักยภาพในการแข่งขัน และเพิ่มอัตราการทำกำไรให้กับบริษัทในระยะยาว ซึ่งจะนำไปสู่การสร้างมูลค่าเพิ่มให้แก่ผู้ถือหุ้นต่อไป
ด้าน บล.เคจีไอ (ประเทศไทย) ระบุในบทวิเคราะห์ เป้า Consensus ของ TFG เฉลี่ย 3.95 บาท, สูงสุดใน Consensus 4.7 บาท) ประเมินแนวรับ 3.82 บาท / หากยืนเหนือแนวราคา 3.9 บาทได้ ประเมินมีโอกาสทดสอบแนวต้านถัดไปที่ 4.1 บาท (Trailing stop 3.62 บาท)
อีกทั้งประเมินราคาหมูและไก่ ยังทรงตัวสูงต่อเนื่อง ล่าสุดบวกขึ้นมา 3% QTD และ 6% QTD ตามลำดับ ขณะที่ราคา ข้าวโพด และถั่วเหลือง ในประเทศทรงตัวต่ำต่อ (ข้อมูลจาก กรมการค้าภายใน) ประกอบกับคาดประเด็นค่าเงินบาทแข็งค่าหุ้น TFG จะได้ประโยชน์สูงสุด